Нағима Орманбекқызы Жақыпбекова

Нағима Орманбекқызы Жақыпбекова (17 қараша 1960 жылы туған, Түркістан облысы, Арыс қаласы) – техника ғылымдарының докторы (2003), профессор (2006).

 Өмірбаян 
ҚазМУ-ды (1983, қазіргі ҚазҰУ) бітірген. 1983 жылдан Оңтүстік Қазақстан мемлекеттік университетінде оқытушы, аға оқытушы, доцент қызметтерін атқарды. Ғылыми еңбектерінің негізгі бағыты коллоидты химия және физика-химия механика, беттік құбылыстар мен дисперсті жүйелер, дисперсті жүйелерді реттеу мен тұрақтандыру мәселелеріне арналған. Жақыпбекова «Табиғат және техногендік қайталама шикізатты қайта өңдеудің инновациялық технологияларын құру және ұйымдастыру» жұмысы үшін Қазақстан Республикасы Мемлекеттік сыйлығын алды (телавт., 2005).«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл. ISBN 5-89800-123-9, X том

 Ғылыми қызметі 
Ғылыми жұмыстың бағыты - полимерлі реагенттерді екінші реттік материалдардан өндіру және оларды металлургияда, мұнай өндірісінде, электроплиттерде және ауыл шаруашылығында қолдану. 80-нен астам ғылыми еңбектер жариялады, Қазақстан Республикасының 6 патентіне ие, «Суда еритін полимерлер және өнеркәсіптік дисперсиялар» монографиясының авторы (2000, Алматы).

 Марапаттары 
Қазақстан Республикасының ғылым, техника және білім саласындағы Мемлекеттік сыйлығының лауреаты (2005), 2011 жылы Жақыпбекова 200 мұғалімнің ішінде «ЖОО-ның үздік оқытушысы» Қазақстанның мемлекеттік стипендиясымен марапатталды.http://testent.ru/news/ob_itogakh_respublikanskogo_konkursa_luchshij_prepodavatel_vuza_2011/2012-01-02-698

 Дереккөздер 

Санат:Қазақстан инженерлері
Санат:Қазақстан ғалымдары
Санат:Профессорлар
Санат:Қазақстан мемлекеттік сыйлығының иегерлері